Document ID: /roh_data/filtered/fineweb-2-filterrobots_roh.jsonl.gz/31536

Persunalitads prendan cumià da Dimitri
Il servetsch divin da malencurada è vegnì tegnì en la baselgia da Santo Antonio. Da la partida eran tranter auter persunalitads sco il cabarettist Franz Hohler e l'anteriur cusseglier federal Flavio Cotti.
Far rir ils anghels
L'uvestg emerità da Lugano Pier Gicomo Grampa ha manà la ceremonia. Cunquai ch'in clown na va mai en pensiun vegnia Dimitri ussa a far rir ils anghels, ha Grampa manegià.
Il clown Dimitri cun il num burgais Jakob Dimitri era mort il mardi passà en la vegliadetgna da 80 onns.